
              AVIZ

asupra
Proiectului de Lege pentru ratificarea Acordului între Guvernul României și Consiliul de Miniștri al Republicii Albania privind protecția reciprocă a informațiilor clasificate, semnat la București, la 14 noiembrie 2013

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare cu Proiectul de Lege pentru ratificarea Acordului între Guvernul României și Consiliul de Miniștri al Republicii Albania privind protecția reciprocă a informațiilor clasificate, semnat la București, la 14 noiembrie 2013,  trimis cu adresa nr.PLx 113/2014 din 4 februarie 2014, înregistrat sub nr. 4c-11/248 din 11 martie 2014.
             Potrivit prevederilor art. 75 din Constituţia României, republicată, şi ale art. 92 alin. (8) pct.1, din Regulamentul Camerei Deputaţilor, republicat, Camera Deputaţilor este primă Cameră sesizată.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă, menţionată mai sus, în şedinţa din 19 martie 2014. 
  Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr.216 din 3 martie 2014 şi avizul Consiliului Suprem de Apărare A Ţării nr. 13 din 26 februarie 2014
            În urma dezbaterilor, cu unanimitate de voturi, s-a hotărât, avizarea favorabilă a Proiectului de Lege pentru ratificarea Acordului între Guvernul României și Consiliul de Miniștri al Republicii Albania privind protecția reciprocă a informațiilor clasificate, semnat la București, la 14 noiembrie 2013.

În raport de obiectul şi conţinutul său, iniţiativa legislativă face parte din categoria legilor ordinare.

PREŞEDINTE,

                                                  Bogdan Liviu CIUCĂ
Şef Serviciu,
Ciprian BUCUR

